Выступіла таксама і прадстаўнік раённай улады намеснік старшыні Ушацкага райвыканкама Наталля Марковіч. Яе выступ быў цалкам беларускамоўным, што радуе. Што прыкра, дык тое, што сайт Ушацкага райвыканкама не мае беларускамоўнай версіі, нягледзячы на тое, што тут нарадзіліся Васіль Быкаў, Рыгор Барадулін, іншыя знакамітыя людзі Беларусі. Праўда, дзеля справядлівасці варта зазначыць, што ніводзін з суседніх з Глыбокім раёнаў такой версіі не мае. Глыбокае тут прыемнае выключэнне.